ผลเลือกตั้งกลางเทอม “รีพับลิกัน”ยังครองเก้าอี้ส.ว. ชนะ “เดโมแครต” 50 : 38 แต้ม
ผลเลือกตั้งกลางเทอม “รีพับลิกัน”ยังครองเก้าอี้ส.ว. ชนะ “เดโมแครต” 50 : 38 แต้ม
7 พ.ย. 2561

ผู้สื่อข่าวรายงานผลการเลือกตั้งกลางเทอมล่าสุด ณ เวลา 11.27 น. การเลือกตั้งสมาชิกวุฒิสภา (ส.ว.) พรรครีพับลิกัน ทำคะแนนได้ 50 ที่นั่ง นำพรรคเดโมแครต ที่มีคะแนนทั้งหมด 38 ที่นั่ง
โดยปัจจุบันในวุฒิสภา พรรครีพับลิกันมี ส.ว. 51 ที่นั่ง พรรคเดโมแครตมี ส.ว. 47 ที่นั่ง ผู้สมัครอิสระอีก 2 ที่นั่ง การเลือกตั้งในครั้งนี้พรรครีพับลิกันจึงต้องการอีกเพียง 9 ที่นั่งทดแทนเก้าอี้ที่ว่างลง ซึ่งขณะนี้พรรครีพับลิกัน มีคะแนนเสียงถึง 50 จากคะแนนทั้งหมด 100 ที่นั่ง ถือว่าเป็นผลการชนะแบบยังไม่เป็นทางการ
ส่วนการเลือกตั้งสภาผู้แทนราษฎร (ส.ส.) พรรคเดโมแครต มีคะแนนนำพรรครีพับลิกัน โดยสามารถกวาดคะแนนเสียงไปได้ 152 ที่นั่ง ส่วนพรรคเดโมแครตสามารถคว้าไปได้ 149 ที่นั่ง
อย่างไรก็ตามขณะที่ยังอยู่ระหว่างการนับคะแนนเสียงทั้งหมดของส.ส.ยังไม่สิ้นสุดลง หากมีความคืบหน้าในประเด็นดังกล่าว “ข่าวหุ้นธุรกิจออนไลน์” จะรายงานให้ทราบในครั้งต่อไป
 
อนึ่งปัจจุบัน พรรครีพับลิกัน ของ ประธานาธิบดีทรัมป์ มีเสียงข้างมากในรัฐสภาทั้ง 2 สภา สภาผู้แทน พรรครีพับลิกันมี ส.ส. 235 ที่นั่ง พรรคเดโมแครตมี ส.ส. 193 ที่นั่ง ใน วุฒิสภา พรรครีพับลิกันมี ส.ว. 51 ที่นั่ง พรรคเดโมแครตมี ส.ว. 47 ที่นั่ง ผู้สมัครอิสระอีก 2 ที่นั่ง จึงทำให้ ประธานาธิบดีทรัมป์ มีอำนาจมากมาย สามารถออกกฎหมายอะไรก็ได้ รวมทั้ง การทำสงครามการค้ากับจีน จนระบบการค้าป่วนไปทั้งโลก
โดยการเลือกตั้งกลางเทอม ในวันอังคารที่ 6 พฤศจิกายน หากพรรคเดโมแครต มีชัยเหนือ พรรครีพับลิกัน สามารถ ครองเสียงข้างมากใน 2 สภาอีกครั้ง จะทำให้การบริหารงานของ ประธานาธิบดีทรัมป์ สองปีหลังที่เหลือ คงไม่ราบรื่นหรือทำอะไรตามอำเภอใจได้อีกต่อไป เพราะกฎหมายแต่ละฉบับคงจะผ่านสภาผู้แทนและวุฒิสภาไม่ได้ง่ายเหมือนเดิม
 